Market Alert: หุ้นญี่ปุ่นปรับฐาน Nikkei -3% ร่วงแล้ว 10% จากจุดสูงสุดเดือน ก.ย. รับนายกใหม่ หุ้น Uniqlo ร่วง 7% - FINNOMENA
ตลาดหุ้นญี่ปุ่นร่วงแรง ดัชนี Nikkei 225 ปรับตัวลง 3.21% ก่อนจะลดช่วงลบเหลือ 2.7% เช้านี้ (5 ต.ค.) ทำให้ล่าสุด ดัชนี Nikkei ลดลงแล้วมากกว่า 10% จากระดับสูงสุดในเดือน ก.ย. ขณะที่ดัชนี Topix ลดลง 2.05%
5 ต.ค. 2564

ตลาดหุ้นญี่ปุ่นร่วงแรง ดัชนี Nikkei 225 ปรับตัวลง 3.21% ก่อนจะลดช่วงลบเหลือ 2.7% เช้านี้ (5 ต.ค.) ทำให้ล่าสุด ดัชนี Nikkei ลดลงแล้วมากกว่า 10% จากระดับสูงสุดในเดือน ก.ย. ขณะที่ดัชนี Topix ลดลง 2.05%
การปรับตัวลงในตลาดหุ้นญี่ปุ่น เกิดจากแรงเทขายหุ้นเทคโนโลยีทั่วโลก จากความกังวลเงินเฟ้อ และความหมดหวังในรัฐบาลญี่ปุ่นชุดใหม่ของนายฟูมิโอะ คิชิดะ
ในขณะที่ หุ้น Fast Retailing ที่มีสัดส่วนสูงสุดในดัชนี Nikkei ร่วงแรงกว่า 7.15% แล้ว ซึ่งเป็นการปรับตัวลงแรงมากสุดนับตั้งแต่มี.ค. 2020 หลังบริษัทรายงานยอดขายในประเทศของ Uniqlo ลดลง 19%
การปรับตัวลงของ Tokyo Electron ที่ 3.46% และ SoftBank ที่ 4.15% ส่งผลต่อดัชนี Nikkei ลดลงเช่นกัน ขณะที่หุ้นกลุ่มเครื่องจักรและการขนส่งทางทะเลปรับลดลง เป็นผลให้ดัชนี Topix -2%
ในช่วงที่นายโยชิฮิเดะ ซูงะ ประกาศลาออกจากตำแหน่ง ตลาดหุ้นญี่ปุ่นพุ่งแรงตอบรับข่าวดังกล่าว แต่ความร้อนแรงของตลาดหุ้นหายไปอย่างรวดเร็ว หลังนายฟูมิโอะ คิชิดะ ได้รับเลือกให้เป็นนายกฯ ญี่ปุ่นคนที่ 100 อย่างเป็นทางการเมื่อวานนี้ (4 ต.ค.) เนื่องจากนโยบายของเขายังไม่สามารถปลุกระดมนักลงทุนได้
ทำให้ปัจจุบัน ดัชนี Nikkei ลงมาซื้อขายที่ระดับ 27,500 จุด ใกล้เคียงกับช่วงก่อนที่ นายโยชิฮิเดะ ซูงะ จะประกาศลาออกจากตำแหน่ง
Hideyuki Ishiguro นักกลยุทธ์จาก Nomura Asset Management มองว่า ตลาดญี่ปุ่นน่าจะปรับฐานจนกว่าจะมีความชัดเจน ว่าการชะลอตัวของเศรษฐกิจจีนส่งผลกระทบต่อผลประกอบการของบริษัทญี่ปุ่นในเดือนนี้อย่างไร
อ้างอิง: https://www.cnbc.com/2021/10/05/asia-markets-reserve-bank-of-australia-china-markets-closed-currencies-oil.html
https://www.bloomberg.com/news/articles/2021-10-05/japan-s-nikkei-225-falls-dropping-10-from-september-high
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA